Metodický list
	Tématický celok/Téma
	Čitateľská, finančná gramotnosť/ Aplikačné úlohy

	Ročník
	Deviaty

	Metódy
	Práca v trojčlenných skupinách, spolu sedem skupín, rozhovor, diskusia

	Cieľ
	Kognitívny: obnoviť a zautomatizovať zručnosti pri výpočte zlomkov, percent, premene jednotiek hmotnosti a objemu, výpočet objemu telesa, rozvíjať schopnosť čítania s porozumením
Afektívny: rozvoj komunikácie, spolupráce a prezentácie svojich výsledkov

	Predmet
	Matematika

	Forma
	Vyučovacia hodina

	Pomôcky
	Pracovné listy so zadaním aplikačných úloh k téme chlieb, obilie a cestoviny, grafy rôzneho prevedenia, pre všetky skupiny rovnaké, písanky, písacie potreby, tabuľa, farebné lístočky v siedmych farbách, farebné kriedy

	Príprava
	Na prelomenie ľadov na začiatku hodiny, sme si pomocou rozhovoru spomenuli v akej súvislosti sme sa chlebom, obilím a cestovinami a spolu s matematikou stretli. Nápady: eurá, náklady na stravu, počet vymlátených vriec, kŕmne obilie a jeho hmotnosť, kvalita.....
Žiaci boli rozdelení do skupín po troch a to tak, že si vyberali lístočky s farbami, ktoré sa im páčili. Rovnaká farba, rovnaká skupina.

	Realizácia
	Študenti v skupinách začali pracovať na otázkach, ktoré bezprostredne súviseli s matematikou a boli zamiešané s otázkami danej problematiky, ale súviseli aj s inými predmetmi.
Po ich identifikácií sa pustili do práce. Úlohy boli zamerané na prácu so zlomkami, na určenie DPH v %, zistenie nákladov na pečenie chleba, čítanie z grafu, objem, jednotky hmotnosti a pod. v rámci reálnych čísel.
Po uplynutí určitého časového úseku, boli predsedovia skupiny prezentovať pred tabuľou výpočty svojho týmu. Jednej prípadne dvoch úloh, čím si správnosť konania mali možnosť overiť všetci žiaci.
Jednotliví žiaci diskutovali s prednášajúcim a prezentovali svoje spôsoby výpočtu.
Úlohy súvisiace s MAT boli: 5, 8, 9, 12b,12c,13,14 a 15 – PL ako Príloha1

	Zhrnutie
	Žiaci boli aktívni, svojich úloh sa zhostili nad očakávanie, diskusia bola veľmi plodná a pre všetkých zúčastnených zaujímavá, čím boli splnené stanovené ciele.



[bookmark: _GoBack]Príloha1:
Deň zdravej výživy:  
Téma chlieb, obilniny, cestoviny
1. Z akej múky sa najčastejšie pečie biely chlieb?
2.  Pomenuj základné ingredencie, ktoré sa dávajú do zemiakového chleba, časový limit  30s?     
3. V časovom limite 5 min, nájdi  a ulož na plochu  PC čo najviac receptov na domáci chlieb.
5. V akých hmotnostiach vieme kúpiť chlieb vyprodukovaný v okolitých pekárňach? Uveď v gramoch.
6. Z  vybraných slov, vyber tie ktoré súvisia s dnešnou témou.
7. V rýchlosti zlož báseň s využitím slov  chlieb, pečivo, múka, cestovina, obilie min. na 6 veršov.
8.  Traja žiaci si spolu kúpili 18 rožtekov, prvý zjedol z tohto množstva jednu tretinu, ďalší dve šestiny, koľko ostalo tomu tretiemu, koľko zjedol druhý?
9. Ak za 900 g chlieb zaplatím 1,50 eura, koľko zaplatím štátu z ceny, ak DPH je 20%. 
10. Ktorý kraj na Slovensku je najproduktívnejší v pestovaní obilnín?
11. Spomeň si na čo najviac piesní,  kde sa vyskytujú tieto slová: chlieb, pečivo, múka, cestovina, obilie v časovom limite.
12. Z daného textu o chlebe vyber:
      a, Ako inak je medveď v texte pomenovaný?
      b, Aká matematická operácia sa v texte vyskytla?
      c, Aké čísla a číslice sú v nasledujúcom texte?

      Text
Nebojí sa a dáva si repete! Medveď, ktorého videli v Novoveskej Hutesa ku kontajnerom vracia podľa našich informácií pravidelne. Dokonca navštívil aj miestnu pekáreň, kde si nadránom pochutnával na chlebe. A to nie je všetko! 21. september 2014 
Len nedávno sme vás informovali o medveďovi, ktorývyberal  v NovoveskejHutepred bytovkou kontajnery. Zdá sa, že tomuto lesnému obyvateľovi kontajnery zapáčili, lebo sa tam podľa očitých svedkov vracia pravidelne a nie iba to. Macko si svoje teritórium rozšíril aj o miestnu pekáreň.
Ako nám prezradil zamestnanec pekárne maco tam bol dvakrát. Prvý raz nad ráno zožral dva chleby a zmesku – potom dobrovoľne odišiel. Majitelia pekárne spravili zátarasu dokonca ešte aj auto posunuli tak, aby sa tam už druhýkrát nedostal. Bohužiaľ nepomohlo to. Medveďovi chlebík zachutil a vrátil sa aj na druhý deň napriek prekážkam. Tento krát obišiel naprázdno. „Keď sme ho zbadali zabuchli sme dvere a on sa zrejme zľakol a ušiel, “prezradil pekár.
Zdroj: Webnoviny.sk 

13. Ak 15 kusov zrniečok pšenice má hmotnosť 10g, približne koľko kusov zrniečok je vo vreci, ktoré má rozmery  100 x 100 x 100cm. /1liter = cca 1000g/
14.  Ak za jeden chlieb 900g zaplatíme 1,50€. Koľko zaplatíme za rovnakých 10ks. Ak náklady na jeden domáci chlieb sú: 1 kg múky 0,40 eura, soľ, cukor, voda spolu 0,60 eura, droždie 1 ks 0,25 eura a energie na 0,80 eura. Pozor na 1 kg chleba potrebujeme 750g múky. Koľko zaplatím za 10 rovnakých pečených domácich chlebíkov.
15.  Pozorne si pozri graf: Vývoj produkcie vybraných plodín,  pod textom, dôkladne  si pozri os x a y, čo znázorňuje a v akých jednotkách. Potom odpovedaj na tieto otázky:
a, Ktorá plodina mala v roku 2011 najväčšiu produkciu?
b, Vychádzajúc z grafu pod textom, vypočítaj aritmetický priemer vývoja produkcie obilnín za sledované roky.
c, Ktorý produkt dosiahol v sledovanom období najmenšie výkyvy produkcie?

